* Lofoten er kendt for de mange små [[Fiskevær|fiskerlejer]]. Fra 1960erne blev de bedste af [[rorbu]]erne restaureret og udlejet til turister. Ligheden med de oprindelige hytter er deres karakteristiske placering på pæle eller sten i eller ved vandet.
* [[Lofotr Vikingmuseum]] er et kulturhistorisk museum i udgravningsområdet [[Borg (Lofoten)|Borg]] på [[Vestvågøy]], der er bygget op omkring en rekonstruktion samt arkæologiske udgravninger fra vikingetiden. Museet er åbent hver dag fra maj til midten af september. Resten af året har det reducerede åbningstider. Museet viser hverdagslivet som man tror det udspandt sig i de første år efter, at det blev bygget. Landskabet rundt om Borg antages at være forholdsvis uændret fra den tid, og holdes delvis vedlige ved hjælp af får.
* Norsk Fiskeværsmuseum er et museum i [[Å (Moskenes)|Å]], Moskenes kommune. Museet omfatter en række bygninger og en fiskerbåd i det nedlagte [[fiskevær|fiskerleje]] . Udstillingerne viser livet i fiskeværene langs norskekysten og arbejdet i lofotfisket de sidste 250 år. Kystmuseet blev stiftet i 1987 og åbnede året efter. Blandt bygningerne findes et bådhus, et trandamperi, en smedje, et bageri og et fiskerhjem.
Vand